Podľa najnovšej štúdie si ženy užijú oveľa lepší sex so svojím manželom, než by zažili s nejakým milencom. Možno vás to prekvapí, pretože nejedna dáma už určite minimálne snívala o nejakom úlete, no doma máte väčšiu istotu vyvrcholenia.
Prečo je to tak? Podľa expertov si dokážu ženy užiť sex oveľa viac, keď je naplnený aj romantikou, a keď majú k danému partnerovi hlbšie city a nie len povrchnú príťažlivosť...
Tejto štúdie sa zúčastnilo viac ako tisíc žien vo veku od osemnásť do sedemdesiatjeden rokov a výsledky mnohých prekvapili. Tie dámy, ktoré sú v dlhodobých vzťahoch, mali až o pätnásť percent viac orgazmov, než slečny, ktoré si užívali jednorazový flirt.
A to nie je všetko! Aj celkové užitie si aktu bolo v dlhodobých vzťahoch až o desať percent vyššie, než pri jedno-večerných známostiach. Dôvodov môže byť hneď niekoľko. Nech už je totiž predstava o nezáväznom sexe akokoľvek vzrušujúca vo vašej hlave, realita je často úplne iná.
Budete totiž spať napríklad v hoteli či u niekoho na byte a rozhodne sa tam neuvoľníte tak ako doma. Nehovoriac o tom, že chlap, ktorý vás má iba na jednu noc, sa nebude snažiť o nadpriemerný výkon, lebo mu na vás jednoducho nezáleží.
Je dosť možné, že z vašej nadupanej predstavy bude teda iba párminútový zážitok, z ktorého sa budete viac smiať, než trieskať orgazmami. Samozrejme, existujú výnimky a možno budete mať šťastie a ulovíte na jednu noc dokonalého milenca... Z percentuálneho hľadiska to však vyzerá tak, že najlepšie urobíte, ak budete mať stáleho partnera a investujete svoju energiu, čas a všetko vzrušenie do milovania s ním.